Upington-ongeluk eis drieArgieffoto: ER24 Drie mans is dood en ses mense is beseer in ŉ ongeluk buite Upington in die Noord-Kaap. Russel Meiring, woordvoerder van ER24, het gesê twee bakkies was Sondagaand in ŉ trompop botsing op die N14 buite Upington. Volgens Meiring is albei bakkies erg beskadig in die botsing. Drie mans is op die toneel dood verklaar. Ses mense is na die Doctor Harry Surtie-hospitaal geneem vir behandeling nadat hulle beserings opgedoen het in die ongeluk. Die oorsaak van die ongeluk word ondersoek.